રાજકોટમાં ભાજપના એક કાર્યકરે અનોખી રીતે અટલજીની યાદગીરીને સાચવી રાખી છે. બે દાયકા પહેલાં રાજકોટ ભાજપના મહામંત્રી રહી ચૂકેલા મુકેશભાઈ ડાંગર અટલજી જ્યારે રાજકોટ આવતા હતા ત્યારે તેમને જાતે પોતાની એમ્બેસેડર કાર ચલાવી સોૈરાષ્ટ્રના પ્રવાસ લઈ જતા હતા. મુકેશભાઈ કહે છે, ‘અટલજી મારી સાથે જ્યાં જવાનું હોય તેની પૂરી જાણકારી કારમાં જ મેળવી લેતા હતા. રસ્તામાં સાદું જમવાનું પસંદ કરતા હતા. ચારેક વખત તેઓ મારી કારમાં પ્રવાસ કરી ચૂક્યા છે, એ મોટી યાદગીરી હોવાથી હું મારી આ જૂની કાર વેચતો નથી. હાલ મારી વાડીએ અટલજીની સ્મૃતિ તરીકે સાચવીને રાખી છે.’